Vampirske kronike su serija romana autorice Anne Rice o vampirima. 
Glavni pokretač radnji, te glavni lik je Lestat de Lioncourt, francuski gospodin, koji u 18.-tom stoljeću biva pretvoren u vampira. 

Autorica je počela s pisanjem kronika sedamdesetih godina prošlog tisućljeća. Prvih pet knjiga su najpopularnije, dok su one kasnije kritizirane od strane publike zbog gubitka zanimljivosti. 

Vampirske kronike čine:
Intervju s vampirom (Interview with a Vampire) (1976.)
Vampir Lestat (Vampire Lestat) (1985.)
Kraljica prokletih (The Queen of Damned) (1988.)
Priča kradljivca tijela (The Tale of the Body Thief) (1992.) 
Vrag Memnoch (Memnoch the Devil) (1995.)
Vampir Armand (Vampire Armand) (1998.) 
Merrick (Merrick) (2000.) 
Krv i zlato (Blood and Gold) (2001.)
Blackwoodska farma (Blackwood Farm) (2002.) 
Krvni (Blood Canticle) (2003.).

Intervju s Vampirom 

Ovo je priča o vampiru Louisu, o njegovom putovanju iz smrtničkog u besmrtni život. Louisa je iz običnog smrtnika u vampira pretvorio Lestat. Louis priča o svom životu u New Orleansu, gdje i upoznaje Claudiu, ženu zatočenu u tijelu djevojčice, prema kojoj osjeća ljubav te prema kojoj pokazuje svoju ljudsku, osjećajnu stranu. Njih dvoje stvaraju moćan savez, u kojeg ne uključuju Lestata. Odlučuju pobjeći u Francusku. Claudia otruje Lestata i njih dvoje bježe, u potrazi za svojom vrstom i sebi sličnima. 

Nakon dolaska u Pariz, javlja im se najstariji živući vampir, vampir Armand i odvodi ih u Théâtre des Vampires - kazalište u kojem vampiri glume smrtnike za publiku, i tako na pozornici ubijaju žrtve. 

Ponovno se pojavljuje Lestat, za kojeg se mislilo da je umro. Priča završava tragičnom smrću Claudie. Kasnije, po povratku u New Orleans, Louis sreće Lestata koji je propao i hrani se životinjama.

Vampir Lestat 

Vampir Lestat, s kojim nas autorica upoznaje u Intervju s vampirom sada priča svoju priču. Ovo je druga knjiga Kronike. Dok u prvoj knjizi vidimo okrutnog i mračnog Lestata, Anne Rice ovdje prikazuje i njegovu svjetliju stranu. Upoznajemo se s likom punim suosjećanja, morala i romantike. Nakon dugo izbivanja, Lestat se budi i odluči postati rock zvijezda pod kojom su milijuni obožavatelja. Prekidajući vampirski kod šutnje, Lestat se otkriva svijetu smrtnika kako bi otkrio tajnu postojanja. 

Roman obuhvaća razdoblje od 18.-tog stoljeća u Francuskoj, Lestatovo djetinjstvo, dječaštvo i mladost. U potrazi za drugim vampirima, upoznaje nas i s Gabrielle i Nicolasom. Lestat kruži Europom tražeći svoje potomke, te pokušava otkriti nastanak vampira. Kroz svoja putovanja stječe i neprijatelje.

Kraljica Prokletih 

Treća knjiga Kronike.
Lestat se priprema za kocert u San Franciscu, ne znajući za stotine vampira koji će prisustvovati tom događaju, te koji se spremaju njega uništiti.

Lestatovo putovanje u spilju ispod Grčkog otoka i njegov zadatak da pronađe izvorne vampire budi Akashu, Kraljicu prokletih, majku svih vampira iz njezinog 6000 godina dugog sna. Budna i ljuta, Akasha planira spasiti čovječanstvo tako da svog sina/ljubavnika uzdiže do božanskih mjera.

Fantastika